Í dag var undirritaður nýr samningur ÍSÍ við Air Iceland Connect . Samningurinn gildir til 31. janúar 2021 . Það voru Árni Gunnarsson framkvæmdastjóri flugfélagsins og Líney Rut Halldórsdóttir framkvæmdastjóri ÍSÍ sem undirrituðu samninginn í húsakynnum ÍSÍ . Hækkun fargjalda á milli samninga er 3% og hækkun á inneignarkóðum pr. fluglegg fyrir einstaklingsbókanir er 6% eða úr 2.500 , - kr. í 2.650 , - . Fyrirkomulag varðandi hópabókanir og einstaklingsbókanir á kjörum samningsins er óbreytt frá síðasta samningi . Góður fyrirvari á bókun getur því borgað sig . Inneignarkóðana þarf að nálgast fyrirfram á skrifstofu ÍSÍ á hefðbundnum skrifstofutíma og því er hreyfingin hvött til að setja sig í samband við ÍSÍ í góðum tíma fyrir bókun . Athugið að til þess að fá inneignarkóða þarf að senda póst á mottaka@isi.is , því næst er farið á vefsíðu AIC og flug bókað með inneignarkóðann við hönd . Hópabókanir fara eftir sem áður í gegnum Hópadeild AIC og eru ÍSÍ-hópafargjöldin tíunduð í samningnum sem finna má hér á vefsíðu ÍSÍ . ÍSÍ og Air Iceland Connect , áður Flugfélag Íslands , hafa átt langt og farsælt samstarf um afsláttarkjör í innanlandsflugi . Þátttaka í íþróttastarfi á Íslandi felur í sér mikil og kostnaðarsöm ferðalög og mikilvægt er að búa við öruggar og reglubundnar flugsamgöngur á milli landshluta .